kardosdrur/scandi-wiki huggingface dataset:
Album Top-40

Album Top-40 er den officielle danske top 40 albumhitliste, der offentliggøres hver tirsdag midnat på Hitlistens hjemmeside. Listen kombinerer de 40 mest populære albummer fra lovligt download af musik, salg af musikalbummer på enten CD eller vinyl, samt streaming af tracks. Data er indsamlet af M&I Service på vegne af IFPI Danmark.

Historie 
I 1993 lancerede IFPI og analyseinstituttet AIM Nielsen en hitliste over de 40 mest solgte albums (ikke indeholdende kompilations som fx Absolute Music) på formatterne CD, vinyl og kassette. Hitlisten var baseret på salget fra butikkerne til kunderne, og dækkede 40% af det samlede musiksalg. Ved hitlistens lancering skulle en udgivelse sælges for mindst 110 kroner for at kunne komme på hitlisten. Listen blev offentliggjort i Ekstra Bladet, på P3 og i musikbladet Mix.

Album-hitlisten blev i slutningen af 1998 for første gang lanceret på internettet på hjemmesiden musik.org.

I september 2005 blev download og fysisk salg kombineret i Album Top 40.

Fra og med den 21. november 2014 er streaming integreret i Album Top-40. For at kunne sammenlægge streaming med salg af downloads, CD'er og vinyl, anvendes der en omregningsfaktor, hvor 1000 streams svarer til ét album.

I juni 2015 besluttede IFPI at musikudgivelser fra og med den 10. juli 2015 skal udkomme om fredagen. Initiativet, der støttes af mere end 45 lande, er lavet for at ensarte udgivelsen af musik på verdensplan. Hidtil er musik blevet udgivet i lande som Danmark om mandagen, i Tyskland om fredagen, og i USA om tirsdagen. Fremover vil Hitlisten derfor blive offentliggjort om onsdagen (første gang den 15. juli 2015), da optællingsperioden vil gå fra fredag til torsdag (i stedet for mandag til søndag). Dette gælder dog ikke Airplay-listen.

Statistik

Flest uger som nummer ét 
(36 uger) ÷ – Ed Sheeran (2017–18)
(25 uger) Rasmus Seebach – Rasmus Seebach (2009–10)
(23 uger) Midt om natten – Kim Larsen (1983–84)
(22 uger) Lukas Graham (Blue Album) – Lukas Graham (2015–16)
(18 uger) Mer' end kærlighed – Rasmus Seebach (2011–12)
(16 uger) Ingen kan love dig i morgen – Rasmus Seebach (2013–14)
(15 uger) Lukas Graham – Lukas Graham (2012–13)
(15 uger) Wings of Love – Brødrene Olsen (2000)
(12 uger) Når sjælen kaster op – Tobias Rahim (2022–23)
(12 uger) Carnival – Gilli (2022)
(12 uger) Christmas – Michael Bublé (2018–22)
(12 uger) Aquarium – Aqua (1997)
(11 uger) Starboy – The Weeknd (2016–17)
(11 uger) Purpose – Justin Bieber (2016)
(11 uger) 21 – Adele (2011–12)
(10 uger) A Star Is Born (soundtrack) – Lady Gaga og Bradley Cooper (2019)
(9 uger) Shoot for the Stars, Aim for the Moon – Pop Smoke (2020–21)

Største ugesalg 
(49.000 eksemplarer) Ingen kan love dig i morgen – Rasmus Seebach (2013)
(42.000 eksemplarer) Mer' end kærlighed – Rasmus Seebach (2011)
(39.000 eksemplarer) Aquarius – Aqua (2000)
(33.000 eksemplarer) Gammel hankat – Kim Larsen & Kjukken (2006)
(31.000 eksemplarer) Verden ka' vente – Rasmus Seebach (2015)

Se også 
Track Top-40
Hitlisten.nu

Referencer

Eksterne henvisninger 
 IFPI's officielle hitlister fra 2001-

Hitlister fra Danmark
Rockabye

"Rockabye" er en sang af den britiske electronic-gruppe Clean Bandit, med vokal fra den jamaicanske dancehallsanger Sean Paul og britiske sangerinde Anne-Marie. Den blev udgivet den 21. oktober 2016, og var deres første single siden Neil Amin-Smith forlod gruppen. Sangen handler om problemerne ved at være singlemor og trækker på børnerimet "Rock-a-bye Baby".

Hitlister

Referencer

Eksterne henvisninger 
 

Sange fra 2016
Singler fra 2016
Nummer-et hits i Danmark
Nummer-et hits i Norge
Nummer-et hits i Sverige
Nummer-et hits i Storbritannien
Salisbury (album)

Salisbury er det andet studiealbum fra det britiske hård rock-band Uriah Heep. Det blev udgivet i februar 1971, og det blev produceret af Gerry Bron.

Til forskel fra deres første album, så blev halvdelen af sangen på albummet tilskrevet Ken Hensley alene, modsat samarbjdet mellem og Box/Byron på debuten.

Salisbury blev oprindeligt udgivet på pladeselskabet Vertigo, ligesom forgængeren ...Very 'Eavy ...Very 'Umble, men begge blev snart genudgivet, da bandet skrev kontrakt med det nye Bronze Records forud for udgivelsen af deres tredje album. Albumcoveret har et billede af britisk Chieftaintank, der er forbundet med titlen, da Salisbury Plain i Wiltshire er et militært øvelsesområde.

Albummet indeholder sangen "Lady in Black", der var gruppens første top-10 hit i både Tyskland og Schweiz.

Spor 
Side 1

Side 2

Referencer 

Uriah Heep-album
Album fra 1971
Kamalaldin Mallash

Kamalaldin Mallash (født 1. januar 1992) er en syrisk/qatarsk håndboldspiller, der spiller for Al-Rayan SC og Qatars håndboldlandshold.

Referencer

Eksterne henvisninger 

Håndboldspillere fra Qatar
Håndboldspillere ved sommer-OL 2016
Deltagere for Qatar ved sommer-OL 2016
Bertrand Roiné

Bertrand Roiné (født 17. Februar 1981) er en fransk/arabisk håndboldspiller, der spiller for Lekhwiya SC og Qatars håndboldlandshold.

Galleri

Referencer

Eksterne henvisninger 

Håndboldspillere fra Frankrig
Håndboldspillere fra Qatar
Håndboldspillere ved sommer-OL 2016
Mesteren (film fra 2017)

Mesteren er en dansk film fra 2017 instrueret af Charlotte Sieling og med Jakob Oftebro, Søren Malling, Ane Dahl Torp og Søren Pilmark i hovedrollerne.

Medvirkende
Jakob Oftebro som Casper
Søren Malling som Simon Brahe
Ane Dahl Torp som Darling
Søren Pilmark som David
Thomas Hwan som Jon
Anna Linhartová som Camille
Jana Krausová som Caspers mor
Marie-Lydie Nokouda som Anja
Sus Wilkins som Lai
Simon Bennebjerg som Spike

Eksterne henvisninger 

Danske film fra 2017
Dramafilm fra Danmark
GERB

GERB (bulgarsk kyrillisk: ГЕРБ) er et bulgarsk konservativt parti. Forkortelsen GERB er et akronym for det bulgarske Graždani za Ewropejsko Razwitie na Bălgarija (Borgere for en europæisk udvikling af Bulgarien, kyrillisk: Граждани за европейско развитие на България). Ordet betyder herudover også "våben".

Partiets formand er Bojko Borisov; viceformand er Zwetan Zwetanow.

Partiet har siden 2007 været medlem af Det Europæiske Folkeparti.

Politiske partier i Bulgarien
Etableret i 2006
Bevægelsen for rettigheder og friheder

Bevægelsen for rettigheder og friheder (bulgarisk: Движение за права и свободи, DPS) er et bulgarsk politisk parti. Normalt beskrives partiet som et parti for landets tyrkiske mindretal, omend partiet selv beskriver sig som liberalt og er en del af Liberal International. 

Partiet blev grundlagt i 1990 med Ahmed Doğan som en ledende person de første mange år. Han er i dag (2020) ærespræsident for partiet. Nuværende (2020) leder er Mustafa Karadaj. 

 

Politiske partier i Bulgarien
Etableret i 1990
Dan-Dream

Dan-Dream er en dansk film fra 2017, som er instrueret af Jesper Rofelt og har Peter Gantzler, Casper Christensen, Frank Hvam og Lars Hjortshøj i hovedrollerne. Under produktionen havde filmen arbejdstitlen De første røde jordbær, men senere fik filmen titlen Dan Dream. Filmen er primært optaget på Fyn, hvor især Tommerup, Render, Haarby og Assens er blevet brugt som lokationer. Filmen skildrer en gruppe personer, som vil forsøge at udvikle verdens første elbil. Filmen er løst inspireret af historien om den danske elbil som fik model-navnet Hope Whisper 1-3. Whisper-projektet blev startet af ingeniør Thure Barsøe i 1981.

Dan-Dream solgte 107.000 billetter. Ifølge Casper Christensen var målet at sælge 150.000 billetter.

Medvirkende
Casper Christensen som Thorkil Bonnesen
Frank Hvam som Jens Knagstrup
Magnus Millang som Vonsil
Niclas Vessel Kølpin som Henrik
Lars Hjortshøj som Borgmester Kai Ove
Mia Lyhne som Kit Andersen
Louisa Yaa Aisin som Grace
Peter Gantzler som Advokat

Modtagelse 
{{Album ratings
| rev1       = Berlingske
| rev1Score  = 
| rev2       = BT
| rev2Score  = <ref>Film: Krøller eller ej. 'BT. Hentet 10/4-2017</Ref>
| rev3       = Ekko| rev3Score  = 
| rev4       = Ekstra Bladet| rev4Score  = 
| rev5       = Politiken| rev5Score  = 
}}

Filmen fik blandede anmeldelser. Flere roste ideen med at tage historien op, men holdet fik også kritik for at bringe for meget med over fra Klovn''.

Referencer

Eksterne henvisninger 

Danske film fra 2017
Komediefilm fra Danmark
Amt Am Peenestrom

Amt Am Peenestrom (fra 1992 til 2004 Amt Wolgast-Land) ligger i den nordlige del af Landkreis Vorpommern-Greifswald i den tyske delstat Mecklenburg-Vorpommern. Amtets administration ligger i byen Wolgast.

Amtets område går fra Østersøens bagland langs sydvestbredden af Peenestrom og Achterwasser. Kommunerne Krummin, Lütow og Sauzin samt en del af Wolgasts byområde, ligger på den nordlige del af øen Usedom. Amtet grænser mod syd til Amt Anklam-Land og Amt Züssow og mod nordvest til Amt Lubmin. Områderne langs brederne af Peenestrom og Achterwasser hører til Naturpark Insel Usedom.

Byer og kommuner i amtet 
 Buggenhagen med Jamitzow, Klotzow og Wangelkow
 Krummin med Neeberg
 Byen Lassan med Klein Jasedow, Papendorf, Pulow og Waschow
 Lütow halvøen Gnitz på Usedom, med øen Görmitz, Neuendorf og Netzelkow
 Sauzin med Ziemitz
 Byen Wolgast med Buddenhagen, Hohendorf, Mahlzow, Pritzier, Schalense, Tannenkamp, Weidenhof, Wolgast-Nord, Wolgast-Süd og Zarnitz
 Zemitz med Bauer, Hohensee, Negenmark, Seckeritz og Wehrland

Eksterne kilder/henvisninger 

 Amtets websted

 
Landkreis Vorpommern-Greifswald
Den Lille Prins (film fra 2015)

Den Lille Prins er en animeret film fra 2015 og er instrueret af Mark Osborne.

Filmen er filmatisering af den berømte roman skrevet af Antoine de Saint-Exupéry i 1943.

Plot 

En ambitiøs mor forpligter sig til at forberede sin datters faglighed om optagelse på den prestigefyldte skole Werth Academy, hun indføre en plan der ikke giver den lille pige så meget fritid. En dag møder hun en ælder pensioneret pilot som fortæller hende en historie om den lille prins, som han siger at han har stødt på i Saharas ørken efter en nødlanding. Piloten fortæller at den lille prins har bedt ham om at tegne et får, og da han ser fåret bliver den lille prins glad. Den lille pige og piloten foresættes med at mødes, uden at hendes mor kender til det. Piloten fortæller om prinsens hjem asteroide B612 som blev dækket af baobab spirer. Han fortæller hvordan den lille prins rejste til jorden, og han bemærker at der voksede en rose som bliver hans ven. Han lander derefter på jorden for at tæmme en rød ræv. Da piloten er færdig med at fortælle historien giver han hende en gave som er en bamse der ligner en ræv. I hjemmet går ikke så godt med planen så moderen fordobler hendes lektioner for at hente den tabte tid. Men pigen forsætter med at læse historien om den lille prins, og da hun er færdig med bogen besøger hun piloten hvor at finde ud af hvad der er sket med den lille prins. Piloten fortæller at prinsen bliver bidt af en giftig slange,så han kan være sammen med sin elskede Rose. Senere bliver piloten indlagt og pigen og moderen besøger ham på hospitalet, pigen giver ham en bog, der indeholder den afsluttede historie om den lille prins. Til sidst begynder pigen på Werth Academy, og hun blev forsonet med sin mor, og piloten og den lille prins griner på asteroide B612, mens pige og moren er lykkelig sammen.

Referencer

Eksterne links 
 

Franske film fra 2015
Fransksprogede film
Animationsfilm fra Frankrig
Zamora (Spanien)

Zamora er en by i regionen Castilla y León i Spanien, nær grænsen til Portugal. Zamora, som er hovedby i provinsen af samme navn, har cirka 65.000 indbyggere (2001). Den præges af mange romersk-katolske kirker, blandt dem den kendte katedral. Påskefejringen trækker hvert år mange besøgende til byen.

Eksterne henvisninger 
 

Byer i Castilla y León
Zamora

Zamora kan henvise til:

Steder 
Ecuador
 Zamora (Ecuador) – en by i Ecuador
 Zamora Chinchipe – en provins i Ecuador
 Zamora (flod) – en flod i Ecuador
Mexico
 Zamora de Hidalgo – en by i delstaten Michoacán
 Gutiérrez Zamora (Veracruz) – en kommune i delstaten Veracruz
Spanien
 Zamora (Spanien) – en by i regionen Castilla y León
 Zamora (provins) – en provins i regionen Castilla y León
USA
 Zamora (Californien) – et sted i Californien
Venezuela
 Zamora (Aragua) – en kommune i delstaten Aragua
 Zamora (Falcón) – en kommune i delstaten Falcón
 Zamora (Miranda) – en kommune i delstaten Miranda

Personer 
 Bobby Zamora – engelsk fodboldspiller
 Diane Zamora – amerikaner dømt for mord
 Ezequiel Zamora – venezuelansk militærkommandant
 Jesús Jiménez Zamora – præsident i Costa Rica i 1860'erne
 Jesús María Zamora – spansk fodboldspiller
 José Rubén Zamora – guatemalansk journalist.
 Lonnie Zamora – politimand i New Mexico, vidne til den berømte Socorro UFO-hændelse i 1964
 Pedro Zamora – cubansk-amerikansk AIDS-aktivist
 Pedro Zamora Álvarez – guatemalansk fagforeningsmand, myrdet 2007
 Ricardo Zamora – spansk fodboldspiller og -træner
 Rubén Zamora – salvadoransk politiker
 Tye Zamora – amerikansk bassist
 Zamora the Torture King – kunstnernavn for den amerikanske entertainer Tim Cridland
Danijel Šarić

Danijel Šarić (, (født 27. Juli 1977) er en serbisk/arabisk håndboldspiller, der spiller for Al Qiyada og Qatars håndboldlandshold.

Referencer

Eksterne henvisninger 

Håndboldspillere fra Bosnien-Hercegovina
Håndboldspillere fra Serbien
Håndboldspillere fra Qatar
Håndboldspillere ved sommer-OL 2016
Kakhovskajalinjen

Kakhovskajalinjen (, ) (Linje 11A, før Linje 11) er en linje fra Moskvas metro. Selvom linjen blev etableret i 1995, så daterer alle stationerne tilbage til 1969, da de åbnede som en del af Zamoskvoretskajalinjen.

Referencer

Eksterne henvisninger 

 Kakhovskajalinjen på Google maps
Alexander von Liezen-Mayer

Alexander von Liezen-Mayer (født 24. januar 1839 i Raab, død 19. februar 1898 i München) var en ungarsk maler.

Liezen-Mayer, der var elev af Piloty, har afvekslende virket i Stuttgart (direktør for kunstskolen 1880—83), München (professor), Wien og Budapest. Han var en fremtrædende repræsentant for det nu forældede, på kostumernes stofgengivelse sigtende historiemaleri: Karl af Durazzos kroning (1862), Maria Theresia ammer et fattigt barn, Den hellige Elisabeth (1883, galleriet i Budapest), det legemsstore Elisabeth underskriver Maria Stuarts dødsdom (1873, galleriet i Köln), hans koloristisk mest bravurmæssige arbejde, og Matthias Hunyadys udnævnelse til konge, hans sidste større værk (store guldmedalje i München 1897). Også mange dygtige portrætter findes af hans hånd, særlig fra Wiens fornemme verden. Hans illustrationskunst — de så ofte, også i udlandet, mangfoldiggjorte kartoner til Faust, endvidere Lied von der Glocke, tegninger til Shakespeare, Scheffel (Ekkehard) med mere — har måske allermest bidraget til hans anseelse.

Kilder 

 

Malere fra Ungarn
Historiemalere
Congomyrepikker

Congomyrepikker (Myrmecocichla tholloni) er en fluesnapper, der lever i Centralafrika.

Noter 
  Avibase - the world bird database

Eksterne henvisninger 

Fluesnappere
Fugle fra Centralafrika
Boksum

Boksum er en en by, beliggende i Waadhoeke kommune i den nordlige provins Friesland i Nederlandene. Ældre stavemåde for det sted er Boxum.

Historie
Den 17. januar 1586 var der et slag under Firsårskrigen mellem en spansk hær og en nederlandsk oprørshær hovedsageligt bestående af frisere. Slaget blev kendt som Slaget ved Boksum. 

I 2016 blev der fundet noget arkæologiske genstande som knogler, keramiske genstande og et kranie med et kuglehul.

Kilder

Byer i Frisland (Nederlandene)
Menstruationskop

En menstruationskop er et genanvendeligt hygiejneprodukt som kan bruges af kvinder ved menstruation. Det er et klokkeformet bæger, typisk lavet af medicinsk silikone, som indføres i skeden til at opsamle menstruationsblod frem for at absorbere det, som bind og tamponer gør, hvilket minimerer irritation og tørhed. Menstruationskoppen kan sidde i skeden i op til 12 timer ad gangen, hvorefter den udtages, renses og indføres igen. Efter endt menstruation koges menstruationskoppen, så den er klar til brug ved næste menstruation.  

En menstruationskop kan bruges i adskillige år, så miljøet kan skånes for meget affald i forhold til brug af engangsprodukter.

En af de helt store fordele ved menstruationskoppen er, at risikoen for TSS (toksisk chok syndrom) er langt mindre, end ved brug af tamponer. En undersøgelser fra Infectious Diseases & Medical Microbiology viser, at der kun er fundet 1 tilfælde blandt forsøgspersonerne. Samtidigt er menstruationskoppen et klimavenligt alternativ til bind og tamponer.

Typer 
Der findes forskellige typer af menstruationskopper, men de er primært lavet i medicinsk silikone eller termoplastisk elastomer (TPE), som er et gummi-lignende materiale. Den er genanvendelig og fremstillet til at kunne holde i op til 10 år. Nogle brands anbefaler, at man udskifter menstruationskoppen hvert år, mens andre blot oplyser forbrugeren om, at den kan holde i op til 10 år og udskiftes efter behov.

Størrelser 
De fleste brands har en større og mindre størrelse menstruationskop. Den mindre anbefales til kvinder, som ikke har født vaginalt, til yngre piger og kvinder som er fysisk aktive og har en stærk bækkenbund. Den større størrelse anbefales til kvinder, som har født vaginalt eller kvinder som bløder kraftigt under menstruation.

Brug 
Menstruationskoppen foldes og indføres i skeden. Hvis den er indsat korrekt, vil den folde sig ud og danne et lille vakuum . Hvis man er i tvivl, om den har foldet sig korrekt ud, kan man med en finger mærke i kanten om den slutter tæt hele vejen rundt. Hvis menstruationskoppen er indsat korrekt skulle man ikke mærke noget til den, og der burde ikke være nogen risiko for lækage, som med en tampon. For nogle kræver det lidt øvelse at indsætte menstruationskoppen korrekt, og det anbefales, at man øver sig udenfor menstruation. Der er en række forskellige foldeteknikker, som man kan anvende til indsættelsen. Én af de mest normale foldeteknikker er C-folden.     

Efter 12 timers brug skal koppen tømmes. Udtagning gør man ved at starte med at vaske sine fingre og derefter tage fat i stilken med tommel- og pegefingre og trække i stilken, så koppen kommer længere ned i underlivet og man kan få fat i basen af menstruationskoppen. Derefter klemmer man let ind på koppen så vakuumet brydes og man kan trække koppen ud. Koppens indhold tømmes i toilettet, og koppen rengøres ved at blive skyllet i koldt vand eller med papir. Herefter foldes og indsættes den igen. Ved endt menstruation skoldes eller koges menstruationskoppen og opbevares i den medfølgende bomuldspose.

Eksterne henvisninger

Referencer 

Hygiejneartikler
Væskebeholdere
Arnold Drakenborch

Arnold Drakenborch (født 1. januar 1684 i Utrecht, død 16. januar 1748 sammesteds) var en hollandsk klassisk filolog.

Drakenborch studerede i Utrecht jura og filologi, blev 1716 professor i historie og veltalenhed (det vil sige latin), 1740 bibliotekar i Utrecht. Hans hovedværk er udgaven af Livius (7 bind, Leyden 1738-46) med udførlig kommentar; endnu vigtig som materialsamling. Han udgav også Silius Italicus (1717).

Kilder 

 

Klassiske filologer
Filologer fra Nederlandene
Bibliotekarer
Professorer fra Nederlandene
Ansatte ved Utrechts Universitet
Nederlændere i 1700-tallet
Personer fra Utrecht
Peenestrom

Peenestrom er den vestlige udmundingsarm af floden Oder, der forbinder Stettiner Haff og Østersøen, og ligger den nordlige del af Landkreis Vorpommern-Greifswald i den tyske delstat Mecklenburg-Vorpommern. Den har navn efter floden Peene, der munder ud fra vest i et lille delta ved Anklam. Peenestrom adskiller øen Usedom fra fastlandet og er 42 km lang. Ved udløbet ved Stettiner Haff er den ganske smal men udvider sig så til den store sø Achterwasser, men smalner ind igen ved Wolgast og udmunder i Østersøen neden for Peenemünde. Ud for udmundingen ligger den lille ø Ruden.

Se også 
De to andre udløb til Oderlagunen øst for Peenestrom er Świna og Dziwna som begge ligger i Polen.

Eksterne kilder og henvisninger 

Søer i Mecklenburg-Vorpommern
Landkreis Vorpommern-Greifswald
Friedrich Drake

Johann Friedrich Drake (født 23. juni 1805 i Pyrmont, død 6. april 1882 i Berlin) var en tysk billedhugger.

Drake kom sent i kunstnerlære, under Rauch - hvis trofaste fortsætter Drake skulle blive. Under en studierejse i Rom blev han påvirket af Thorvaldsen. Allerede i Rauchs atelier brød hans talent frem for offentligheden med gruppen Døende kriger; en række frisk og dygtig karakteriserede statuetter af Rauch, Schinkel m. v. viste hans fremragende evner i portrætfaget og blev indledningen til en lang række monumentale portrætstatuer: den kolossale bronzestatue af Justus Möser (1836, Osnabrück), to kolossale marmorstatuer af Frederik Vilhelm III, i Stettin og Berlin (1849, Tiergarten, med det skønne og stemningsfulde postamentsrelief, der fremstiller glæden over naturen), marmorstatuen af Rauch (Berlins Museum), bronzestatuen af Johan Frederik den Højmodige, statuer af Melanchthon (Bretten og Wittenberg), af Frederik den Vise og Johan den Bestandige (Wittenberg), Schinkel (Berlin), den udmærkede rytterstatue i bronze af kong Vilhelm I af Preussen (Rhinbroen ved Köln) med flere. Desuden har han modeleret talrige andre arbejder, prægede af ynde og skønhedsfølelse: Vingårdspigen, et af hans ungdomsarbejder (i marmor, købt af staten), Madonna med barnet, Nike bekranser sejrherren (Berlins Slotsbro); endvidere Victoria i forgyldt bronze til Berlins Siegesdenkmal.

Kilder

Eksterne henvisninger 
 

Billedhuggere fra Tyskland
Tyskere i 1800-tallet
Achterwasser

Achterwasser (plattysk achtern bagved) er en lagune i den i Østersøen udmundende Peenestrom.

Den går så langt ind i øen Usedom, at der mellem Ückeritz og Zinnowitz kun er en smal odde ud til Østersøen. Achterwasser er mod nord afgrænset af halvøen Gnitz og mod syd Lieper Winkel. Mod syd ligger to små fjorde, Balmer See, og vest for den, Krienke See.

I forrige århundrede var stormflod over Usedom flere gange årsag til direkte kontakt mellem Achterwasser og Østersøen, når det smalle sted sted på den kun 300 meter brede landbro mellem Zempin og Koserow ved Rieckgraben blev overskyllet.

Achterwasser er lavvandet, og bruges som windsurfing og sejlsportsområde. Strandene ved ved halvøen Gnitz er ikke så finkornet som på østersøkysten af Usedom, og bunden af Achterwasser er flere steder stenet.

Galeri

Byer og landskaber ved Achterwasser 
 Balmer See
 Halvøen Gnitz med hovedbyen Lütow og øen Görmitz
 Koserow- sydsiden
 Krienke See med det tidligere Rittergut Dewichow på dens østbred
 Krumminer Wiek
 Lassaner Winkel med hovedbyen Lassan
 Lieper Winkel med hovedbyen Liepe
 Loddin med Loddiner Höft
 Ückeritz - sydsiden
 Zempin - sydsiden

Eksterne kilder og henvisninger 

Søer i Mecklenburg-Vorpommern
Østersøen
Den bedste mand

Den bedste mand er en dansk film fra 2017, filmen er instrueret af Mikkel Serup og med Mikkel Boe Følsgaard, Lene Maria Christensen, Søren Malling og Arnold Oceng i hovedrollerne.

Medvirkende
Mikkel Boe Følsgaard som Jørgen "Gamle" Hansen
Lene Maria Christensen som Hanne Hansen
Søren Malling som Mogens Palle
Arnold Oceng som Ayub Kalule
Kristian Fjord som Bjarne
Benjamin Kitter som Børge
Mikkel Sønderskov Drewes Knudsen som Søren
Livia Maria Begu som Helle
Ari Alexander som Preben
Marie Askehave som Lis
Kristian Høgh Jeppesen som Munken
Martin Greis som Svend Gehrs
Enock M. Poulsen som Mike Everett

Eksterne henvisninger 

Danske film fra 2017
Dramafilm fra Danmark